**Adatkezelési tájékoztató**

**Adatkezelő: Barcsi Judo Sportegyesület**

Székhely: 7570 Barcs, Széchenyi u. 38. Levelezési cím: 7570 Barcs, Damjanich u. 16.1.
E-mail: bjse@judobarcs.hu
Honlap: www.judobarcs.hu

Jelen adatkezelési tájékoztató honlapunkon történő, mindenki számára hozzáférhetővé tételével teszünk eleget az információs önrendelkezési jogról és az információszabadságról szóló 2011. évi CXII. törvény 14. § a.) pontjában (továbbiakban: Info. tv.) foglalt, az érintettek személyes adatainak kezelésére vonatkozó előzetes tájékoztatási kötelezettségnek.

Jelen adatkezelési tájékoztató az Info. tv-ben, a természetes személyeknek, a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács 2016/679. rendeletében (a továbbiakban: GDPR) valamint a Nemzeti Adatvédelmi és Információszabadság Hatóság ajánlásaiban, – különös tekintettel az előzetes tájékoztatás adatvédelmi követelményeiről szóló 2015. szeptember 29-én kiadott ajánlásában – foglalt követelményekre tekintettel, azok betartásával készült.

## A kezelt személyes adatok köre és az adatkezelés célja

Személyes adatnak minősül az érintettel kapcsolatba hozható adat - különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés.

A Barcsi Judo Sportegyesület (továbbiakban:BJSE) szolgáltatásainak igénybevételéhez, tagfelvételhez, a tagfelvételi lap benyújtásával történő regisztrálás során, Önnek személyes adatokat kell megadnia, illetve jóvá kell hagynia adatainak rögzítését. A tagfelvétel, illetve szolgáltatás igénybe vétele érdekében, a következő személyes adatait kérhetjük: neve, születéskori neve, anyja neve, születési helye, születési dátuma, állampolgársága, neme, állandó lakcíme, levelezési címe, munkahelye vagy iskolája megnevezése, TAJ száma, telefon száma, valamint e-mail címe. Az Ön adatszolgáltatása önkéntes.

## A megadott adatait a BJSE az Ön hozzájárulása alapján, a jelen Adatkezelési tájékoztatónak megfelelően, az Önnel történő kapcsolattartás és a BJSE szolgáltatásának teljesítése céljából, kizárólag az ahhoz szükséges mértékben és ideig kezeli. Az adatkezelés minden szakaszában megfelel e célnak.

## Adattovábbítás, adatbiztonsági intézkedések

A BJSE az Ön személyes adatait kizárólag a Magyar Judo Szövetség felé továbbítja abból a célból, hogy a szükséges engedélyek (pl: verseny engedély, sportorvosi engedély) kiadása, nyilvántartása és érvényessége az MJSZ Informatikai Rendszerében nyomon követhető legyen.

A BJSE, további harmadik személyeknek – a kötelező adatszolgáltatás esetét kivéve – az Ön személyes adatait a kifejezett, írásbeli beleegyezése nélkül nem továbbítja. A BJSE az általa kezelt személyes adatokat harmadik személy céljainak érdekében nem használja fel, és azokkal semmilyen egyéb módon nem él vissza.

Az Adatkezelő megfelelő intézkedésekkel gondoskodik arról, hogy a személyes adatát védje többek között a jogosulatlan hozzáférés ellen vagy azok jogosulatlan megváltoztatása ellen. Így például a hozzáférés célhoz kötött, a hozzáféréshez jogosultak köre korlátozott és pontosan nyilvántartott, valamint az Adatkezelő a személyes adatok kezelése során a hatályos jogszabályoknak megfelelő, az adatkezelés menetét részletesen előíró belső eljárási rendje alapján jár el.

## A személyes adatok megőrzése

Az Ön személyes adatait a BJSE, a szolgáltatásainak igénybevételével összefüggésben, az Ön adatainak törlésére vonatkozó kéréséig kezeli, valamint a kapcsolódó jogszabályok által előírt időtartamig, de legfeljebb a számvitelről szóló 2000. évi C. törvény számviteli bizonylatok megőrzési kötelezettségére vonatkozó rendelkezések szerinti időtartamig, azaz 8 évig kezeli.

## Tájékoztatás kérés az adatkezelésről, az érintettek jogai és érvényesítésük

Önnek jogában áll megismernie, illetve szükség esetén módosítania, kiegészítenie, pontosítania a BJSE által Önről nyilvántartott adatokat.

Az adatkezelés során tájékoztatást kérhet a kezelt adatairól, azok forrásáról, az adatkezelés céljáról, jogalapjáról, időtartamáról, az adatfeldolgozó nevéről, címéről és az adatkezeléssel összefüggő tevékenységéről, továbbá - adatainak továbbítása esetén - az adattovábbítás jogalapjáról és címzettjéről. A BJSE, indokolatlan késedelem nélkül, írásban, közérthető formában megadja a tájékoztatást az Ön által megadott elérhetőségre küldött levélben. A tájékoztatás ingyenes.

A törlési kérelmet az Adatkezelő indokolatlan késedelem nélkül teljesíti, továbbá a törlési kérelem teljesítéséről vagy a törlési kérelem jogszerű indokon alapuló megtagadásáról írásbeli tájékoztatást ad, az Ön által megadott elérhetőségen.

A személyes adatot törölni kell, ha kezelése jogellenes; az érintett kéri; az hiányos vagy téves – és ez az állapot jogszerűen nem orvosolható –, feltéve, hogy a törlést törvény nem zárja ki; az adatkezelés célja megszűnt, vagy az adatok tárolásának törvényben meghatározott határideje lejárt; azt a bíróság vagy a Nemzeti Adatvédelmi és Információszabadság Hatóság elrendelte.

## Jogérvényesítés

Az Ön által tapasztalt jogellenes adatkezelés esetén kérjük, hogy először vegye fel a kapcsolatot a BJSE-vel, a fent megadott elérhetőségeken keresztül, a helyzet békés, megegyezésen alapuló rendezése érdekében. Amennyiben a helyzet nem kerül rendezésre tárgyalásos úton vagy nem kívánja ezt a módot igénybe venni, úgy a következő jogérvényesítési lehetőségei vannak:

1. A Nemzeti Adatvédelmi és Információszabadság Hatósághoz (NAIH) fordulhat, az alábbi elérhetőségeken:
	* Székhely: 1125 Budapest, Szilágyi Erzsébet fasor 22/C.
	* Levelezési cím: 1530 Budapest, Pf.: 5.
	* Telefon: +36 (1) 391 1400
	* Fax: +36 (1) 391 1410
	* E-mail: ugyfelszolgalat@naih.hu
	* Honlap: <http://www.naih.hu/>

Az Ön által tapasztalt jogellenes adatkezelés esetén polgári pert is kezdeményezhet a BJSE ellen. A per elbírálása a törvényszék hatáskörébe tartozik. A per – az Ön választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>).

## Információ küldése, üzenetek

A BJSE jogosult a regisztrált személyek részére, az önkéntesen megadott e-mail címükre az új, vagy meglévő szolgáltatásairól, további programjairól hírlevelet küldeni. Ön a hírlevélről bármikor jogosult elektronikus úton a bjse@judobarcs.hu e-mail címre küldött üzenetében, illetve postai úton a 7570 Barcs, Damjanich u. 16.1. címre küldött levelében leiratkozni.

Az Adatkezelő weboldaláról ugrópontként elérhető külső honlapok tartalmáért, adat- és információvédelmi gyakorlatáért az Adatkezelő nem vállal felelősséget. Amennyiben az Adatkezelő tudomására jut, hogy az általa linkelt oldal vagy linkelés harmadik személyek jogait vagy a hatályos jogszabályokat sérti, a linket haladéktalanul eltávolítja a weboldalról.

Barcs, 2020. július 21.